ΓΡΑΠΤΗ ΕΡΩΤΗΣΗ E-2122/03

υποβολή: Isabelle Caullery (UEN) προς την Επιτροπή

(25 Ιουνίου 2003)

Θέμα: Ανάπτυξη των ανανεώσιμων πηγών ενέργειας στην Τουρκία

1. Θα μπορούσε η Επιτροπή να μας ενημερώσει για τις διάφορες μορφές ενισχύσεων, δράσεων, προγραμμάτων και / ή κονδυλίων του προϋπολογισμού που μπορούν να χρησιμοποιηθούν για την προαγωγή των ανανεώσιμων πηγών ενέργειας και ιδιαίτερα της αιολικής ενέργειας στην Τουρκία·

Είναι δυνατή η προσφυγή στο πρόγραμμα MEDA, στη Euromed, στα μέσα οικονομικής στήριξης των μικρομεσαίων επιχειρήσεων, στο νέο όργανο χρηματοδοτικής ευρομεσογειακής εταιρικής σχέσης, καθώς και στα άλλα χρηματοδοτικά μέσα που παρέχονται στην Τουρκία για την προαγωγή της αιολικής ενέργειας στην εν λόγω χώρα·

2. Θα μπορούσε η Επιτροπή να μας ενημερώσει για τις διευκολύνσεις που παρέχει η ΕΤΕ (Ευρωπαϊκή Τράπεζα Επενδύσεων) στο πλαίσιο της προαγωγής αυτής της μορφής ενέργειας στην Τουρκία·

3. Επιδιώκει, τέλος, η Επιτροπή, στο πλαίσιο των σχέσεων της με την Τουρκία, την επίτευξη του στόχου της ευρωπαϊκής οδηγίας να αυξηθεί μέχρι το 2010 στο 12 % η συμμετοχή των ανανεώσιμων πηγών ενέργειας στην ενεργειακή κατανάλωση της Ευρωπαϊκής Ένωσης·

Απάντηση του κ. Verheugen εξ ονόματος της Επιτροπής

(12 Αυγούστου 2003)

Η βοήθεια της Επιτροπής στην Τουρκία διοχετεύεται τώρα μέσω του προγράμματος προενταξιακής χρηματοδοτικής βοήθειας (κονδύλιο B7-050 του προϋπολογισμού). Η βοήθεια χορηγείται για τη δημιουργία θεσμικής ικανότητας και τηνλοποίηση επενδύσεων και αφορά κατά κύριο λόγο τις προτεραιότητες που ορίζει η εταιρική σχέση για την προσχώρηση. Μία από τις προτεραιότητες της εταιρικής σχέσης για την προσχώρηση είναι η εκπόνηση προγράμματος για τη μείωση της ενεργειακής έντασης της τουρκικής οικονομίας και για την αυξημένη χρησιμοποίηση των ανανεώσιμων πηγών ενέργειας. Κατά συνέπεια, η βοήθεια μπορεί να χρησιμοποιηθεί για τους σκοπούς αυτούς, αν και η Επιτροπή κατά κανόνα δεν χορηγεί ενισχύσεις για σημαντικές προσοδοφόρες επενδύσεις. Η εν λόγω βοήθεια μπορεί επίσης να χρησιμοποιηθεί για τη συγχρηματοδότηση της συμμετοχής της Τουρκίας σε κοινοτικά προγράμματα και οργανώσεις, όπως, μεταξύ άλλων, το πολυετές πρόγραμμα 2003-2006 Έξυπνη ενέργεια για την Ευρώπη. Το πρόγραμμα αυτό προωθεί τη βιώσιμη ανάπτυξη της ενεργειακής αγοράς, με επίκεντρο την ενεργειακή απόδοση (SAVE), τη χρησιμοποίηση των ανανεώσιμων πηγών ενέργειας (Altener) και την ενεργειακή διαφοροποίηση περιλαμβανομένου και του τομέα των μεταφορών (STEER).

Η Ευρωπαϊκή Τράπεζα Επενδύσεων (ΕΤΕ) χορηγεί δάνεια στην Τουρκία για ένα φάσμα μεγάλων επενδύσεων σεποδομές, μεταξύ άλλων και στους τομείς της ενέργειας, των μεταφορών και τωνδάτινων πόρων. Τα ποσά λαμβάνονται κυρίως από το κονδύλιο Euromed της ΕΤΕ που προορίζεται για τον δανεισμό εκτός ΕΕ και από το προενταξιακό χρηματοδοτικό μέσο. Για την ερχόμενη τετραετία, η ΕΤΕ έχει θέσει ως στόχο τον διπλασιασμό του μεριδίου της επί του συνολικού δανεισμούπέρ έργων που συνδέονται με τις ανανεώσιμες πηγές ενέργειας, από 7,5 % σε 15 %.

Στο Λευκό βιβλίο της Επιτροπής του 1997(1) καθορίζεται ως στόχος ότι το 12 % της χρησιμοποιούμενης ενέργειας πρέπει να προέρχεται από ανανεώσιμες πηγές και χαράσσεται στρατηγική και σχέδιο δράσης για την προώθηση των ανανεώσιμων πηγών στην Ευρωπαϊκή Ένωση. Η οδηγία αριθ. 2001/77/ΕΚ του Κοινοβουλίου και του Συμβουλίου της 27ης Σεπτεμβρίου 2001 για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας(2) καθόρισε επίσης εθνικούς ενδεικτικούς στόχους για το 2010, τόσο για τα κράτη μέλη όσο και για τις 10 νέες χώρες που θα καταστούν μέλη το 2004. Οι εν λόγω τιμές αναφοράς παρατίθενται στο παράρτημα της οδηγίας και θα πρέπει να έχουν επιτευχθεί από όλα τα κράτη μέλη πριν από το 2010. Η Επιτροπή παρακολουθεί στενά τη διαδικασία επίτευξης των στόχων αυτών και θα είναι σε θέση, εφόσον χρειαστεί, να προωθήσειποχρεωτικούς στόχους το 2004.

(1) COM(97)599 τελικό.

(2) ΕΕ L 283 της 27.10.2001.